ET Euroopa Liidu Teataja C 57/16

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise tegevusloa ehk nn Marges du Finistère’i loa taotluse kohta)

(EMPs kohaldatav tekst)

2010/C 57/11

Ettevõte GTO Ltd, registrijärgse aadressiga Trafalgar House, 11 Waterloo Place, London, SW1Y 4AU UNITED KINGDOM, esitas 15. septembril 2009 taotluse saada viieks aastaks ainuõiguslik tegevusluba ehk nn Marges du Finistère’i luba vedelate või gaasiliste süsivesinike uurimiseks Finistère’i departemangu territooriumil asuval ligikaudu 21 000 ruutkilomeetri suurusel alal.

Kõnealune tegevusluba kehtib maa-alal, mille piirid on määratud pikkus- ja laiuskraadikaartega, millega on järjest ühendatud järgmiste geograafiliste koordinaatidega punktid, kusjuures kraadides esitatud koordinaatide puhul on algmeridiaaniks Pariisi meridiaan ning kraadides, minutites ja sekundites esitatud koordinaatide puhul Greenwichi meridiaan (koordinaadid on esitatud soovituslikena):

Punkt A : läänepikkuskraadi 12,60 (9° 00′ 00″ läänepikkust) ning Prantsusmaa ja Suurbritannia mandrilava eralduspiiri lõikepunkt. Punkt B : läänepikkuskraadi 8,70 (5° 30′ 00″ läänepikkust) ning Prantsusmaa ja Suurbritannia mandrilava eralduspiiri lõikepunkt.

Punkt Pikkuskraad Laiuskraad C 8,70 kraadi läänepikkust (5° 30′ 00″ läänepikkust) 53,30 kraadi põhjalaiust (48° 00′ 00″ põhjalaiust) D 12,60 kraadi läänepikkust (9° 00′ 00″ läänepikkust) 53,30 kraadi põhjalaiust (48° 00′ 00″ põhjalaiust)

Punktist A punktini B on piiriks Prantsusmaa ja Ühendkuningriigi mandrilava eralduspiir.

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta dekreediga nr 2006-648, milles käsitletakse kaevandamise ja maa-aluse ladustamise õigust (Prantsuse Vabariigi Teataja, 3. juuni 2006.).

Konkureerivad taotlused esitatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 15. septembril 2011.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Lisateavet võib saada:

Ökoloogia-, energeetika-, säästva arengu ja mereministeeriumist (Ministère de l'écologie, de l’énergie, du développement durable et de la mer): Energeetika ja kliima peadirektoraat, Energeetika direktoraat (Direction générale de l'énergie et du climat, Direction de l’énergie), Varustuskindluse ja uute energeetikatoodete osakond (Sous-direction de la sécurité d’approvisionnement et nouveaux produits énergétiques), Grande Arche — Paroi Nord, 92055 La Défense Cedex, FRANCE Tel. +33 140819529. Eespool nimetatud õigusaktidega saab tutvuda Légifrance’i veebisaidil http://www.legifrance.gouv.fr

(1) EÜT L 164, 30.6.1994, lk 3.